
	ACTA 


	Expedient núm.: 
	Òrgan col·legiat: 

	JGL/2021/21 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	31 de maig de 2021 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/20 de la Junta de Govern Local de la sessió duta a terme el dia 24 de maig de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 903/2021. Centre de Ciència i Tecnologia Forestal de Catalunya – instal·lació d'una planta de biorefineria

	Favorable
	Tipus de votació: unanimitat

	Vista la sol·licitud presentada i subscrita pel Centre de Ciència i Tecnologia Forestal de Catalunya, amb NIF núm. Q7550005H, en què sol·licita la instal·lació d'una planta de biorefineria que se situarà temporalment a les instal·lacions del Centre de Ciència i Tecnologia Forestal de Catalunya a la finca de Can Mascaró de la partida de Sant Honorat;
Considerant el que disposa la Llei 20/2009, de 4 de desembre, de prevenció i control ambiental de les activitats i la Taxa per la prestació dels serveis d’intervenció administrativa en l’activitat dels ciutadans i les empreses;
Atès que la instal·lació té la consideració de planta pilot, amb caràcter no industrial, de tipus modular, en el marc del projecte europeu Life Biorefformed;
Vist l’informe emès pels Serveis Tècnics Municipals de 28 de maig de 2021;
A proposta del regidor delegat de Medi ambient,  
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar la instal·lació d'una planta de biorefineria, de tipus modular, de l’ordre de 50 kg/h de biomassa forestal de manera temporal com a prova d’assaig a la finca de Can Mascaró de la partida de Sant Honorat;
Per a la seva utilització l’equip haurà de garantir totes les normatives i mesures de seguretat industrial exigibles a l’equip i/o instal·lació. 
Que, en cas de voler exercir l’activitat de forma industrial després del període d’assaig, caldrà realitzar el tràmit administratiu de sol·licitud de llicència d’activitats que correspongui atenent als criteris següents: activitats sotmeses al règim de comunicació. Annex III.1. Energia 1.1. Instal·lacions de combustió amb una potència tèrmica de combustió de fins a 2MW. S'hi inclouen les instal·lacions per a la producció d'energia elèctrica en règim ordinari o en règim especial, en les quals es produeix la combustió de combustibles fòssils, i també les instal·lacions de cogeneració, calderes, forns, generadors de vapor o qualsevol altre equipament o instal·lació de combustió existent en una indústria, tant si aquesta és llur activitat principal com si no ho és.


AFERS SOCIALS
	Expedient 1050/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar a la sol·licitant la targeta d’aparcament individual.


	Expedient 1076/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00171 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar la llum d’un habitatge (factura núm. 2021-1-0008154), un ajut de vuitanta-nou euros amb vuit cèntims (89,08 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1077/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00032 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar la llum d’un habitatge (factura núm. 2021-1-0015075), un ajut de vint-i-tres euros amb vint-i-dos cèntims (23,22 €), a la família esmentada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1051/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2020/00028,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de noranta euros (90,00 €) a la família esmentada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1059/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2013/00262,

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de disset euros (17,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1070/2021. Revisió facturació aigua 3r trimestre de 2020 

	Desfavorable
	Tipus de votació: unanimitat

	Vista la sol·licitud de revisió de la facturació d’aigua d’un immoble determinat corresponent al 3r trimestre de 2020, ja que té un consum molt elevat a causa d’una fuita d’aigua;
Vist que amb la informació tramesa pel sol·licitant no es pot acreditar que hi hagi hagut una fuita d'aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva sol·licitud.


	Expedient 37/2021. Problemes amb el subministrament i la qualitat de l’aigua de la xarxa del servei municipal 

	Desfavorable
	Tipus de votació: unanimitat

	Vista la sol·licitud en què s’exposa que des de fa uns mesos uns veïns tenen problemes amb el subministrament i la qualitat de l’aigua de la xarxa del servei municipal i, a causa d’aquesta situació, s’ha patit una sèrie d’avaries i els sol·licitants demanen que se’ls abonin les depeses que ha generat aquesta situació i es posi solució a la mateixa;
Vist que en el transcurs de les obres de condicionament de la carretera LV-4241, realitzades per la Diputació de Lleida, una de les màquines que executava l’obra va trencar la conducció aigua que alimenta l’immoble, sent el mateix personal de l’obra de la Diputació de Lleida qui reparà la canonada, sense informar-ne al Servei Municipals d'Aigües fins passats uns dies;

Vist que el Servei Municipal d’Aigües, requerit per la propietat en qüestió, va revisar la instal·lació, escomesa i va observar que el filtre del comptador estava molt embrutat amb terra i pedres, per la qual cosa es va desmuntar i netejar completament, tornant a deixar la instal·lació operativa de servei;
Atès que l'Ajuntament de Solsona realitza analítiques diàries de l'estat de l'aigua i aquestes són correctes;
Vist l'informe emès pels Serveis Tècnics Municipals i a proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar als sol·licitants que:
· Es constata que havia arribat terra i pedres fins al filtre del comptador; els motius es consideren a causa de la ruptura i la reparació de la canonada per la Diputació de Lleida, atès que no es va realitzar la purga de la conducció per netejar la canonada de possibles residus (terra i pedres).
· L'aigua subministrada per la xarxa municipal d'aigua i, per extensió, a l’immoble en qüestió, és potable i apta per al consum, per la qual cosa no es pot imputar a la seva qualitat, òptima l'avaria d'elements de la instal·lació (filtres, rentadora, rentavaixelles, etc.).


CEMENTIRI
	Expedient 836/2021. Canvi de nom de la concessió de dret funerari de nínxol 

	Favorable
	Tipus de votació: unanimitat

	Vista la sol·licitud de canvi de nom de la concessió de dret funerari d’un nínxol del cementiri municipal de Solsona;
Vist que s'ha sotmès l'expedient a un període d'informació pública de quinze dies, mitjançant edicte inserit al Butlletí Oficial de la Província (BOP) núm. 80 de 28 d'abril de 2021, sense que s'hagi presentat cap reclamació;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 589/2021. Contracte obert simplificat – adjudicació subministrament d’un forn crematori per a restes del cementiri

	Favorable
	Tipus de votació: unanimitat

	Vist que per acord de Junta de Govern Local de data 26 d’abril de 2026 es va aprovar l'expedient de contractació, mitjançant procediment obert simplificat, pel subministrament d’un forn crematori per a poder cremar les restes de cementiri no humanes com ara flors, fèretres buits, corones, roba (...) sense problemes d’olors ni fums, complint la legislació vigent, i sense necessitat de disposar de personal qualificat per a la seva utilització, amb un pressupost base de licitació de 23.800,00 € i 4.998,00 € corresponents al 21% d’IVA, la qual cosa resulta un total de 28.798,00 € (IVA inclòs);
Vist que l’anunci de licitació es va publicar al Perfil del Contractant de la Plataforma de Serveis de Contractació Pública de Catalunya a data 5 de maig de 2021 durant un termini de 15 dies per a que les empreses interessades presentessin les seves ofertes;
Vist, que d’acord amb el certificat de l’eina Sobre Digital de la Plataforma de Serveis de Contractació Pública eLicita, l’única oferta presentada és de l’empresa Hornos Eléctricos y a Gas, SL (registre d’entrada 2021-E-RC-1508);
Vist que, a data 25 de maig de 2021, s’ha reunit la mesa de contractació per a l’obertura de l’únic sobre digital, i que l’empresa licitadora ha presentat el document del DEUC complimentat i una proposició econòmica pel mateix preu que consta com a pressupost base de licitació als plecs de clàusules administratives particulars;
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Acceptar la proposta de la mesa de contractació duta a terme el 25 de maig de 2021 per a l’adjudicació del contracte del subministrament d’un forn crematori per a restes del cementiri, que planteja l’adjudicació del contracte a l’única empresa presentada, Hornos Eléctricos y a Gas, SL, amb CIF núm. B67188862, que ha ofert una proposició econòmica de 23.800,00 € i 4.998,00 € corresponents al 21% d’IVA, la qual cosa resulta un total de 28.798,00 € (IVA inclòs), d’acord amb les condicions que es detallen en el plec de clàusules administratives particulars i memòria valorada del projecte.
Segon. Disposar de la despesa corresponent de conformitat amb l'establert en l'Informe d'Intervenció: despesa corresponent a l’exercici 2021 i aplicacions pressupostàries 1640.62300 i 1640.21205.
Tercer. Publicar l’anunci d'adjudicació al Perfil del Contractant en un termini de 15 dies.
Quart. Designar com a responsable del contracte l’enginyer de l’Ajuntament de Solsona.
Cinquè. Notificar a Hornos Eléctricos y a Gas, SL, adjudicatari del contracte, el present acord l’acceptació del qual servirà de formalització del contracte de subministrament.
Sisè. Comunicar al Registre de Contractes del Sector Públic les dades bàsiques del contracte incloent la identitat de l'adjudicatari i l'import d'adjudicació juntament amb el desglossament corresponent de l'Impost sobre el Valor Afegit (IVA).


	Expedient 1007/2021. Contracte menor de subministrament – material per a la domòtica i control d'accessos a les piscines i les pistes de tennis municipals

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat d’Esports en el qual es motiva la necessitat i la idoneïtat d'efectuar un contracte menor de subministrament per a l’adquisició de material per a la domotització i control d'accessos a piscina i pistes de tennis, amb codi CPV CPV 42961100-1;
Vist que és necessari per l'Ajuntament de Solsona dugui a terme la contractació del subministrament del material per a la instal·lació dels controls d’accés a les instal·lacions esportives municipals mitjançant els programes informàtics i la domòtica existents, i, per tant, es considera convenient efectuar aquesta contractació, atès l'interès públic i la manca de mitjans;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
· Sala Viladrich Gestió Esportiva, SL, per un import de 7.950,00 €, més 21% d'IVA.
· Softneos Engineeringand Computer Services, SL, per un import de 5.235,00 €, més 21% d'IVA.
· Josep Porcuna Mengiba (Dualvic), per un import de 7.050,00 €, més 21% d'IVA;
Vist l’informe-proposta d’adjudicació del subministrament emès pel tècnic d’esports a data 21 de maig de 2021, 

«Una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Softneos Engineeringand Computer Services, SL, per un import de 5.235,00 € (sense IVA);

Vist que el present contracte té una durada inferior a un any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor de subministrament de material per a la domòtica i control d'accessos a piscina i pistes de tennis al contractista Softneos Engineeringand Computer Services, SL, amb CIF núm. B67137034, per un import de 5.235,00 € (sense IVA), més el 21% d'IVA, la qual cosa resulta un import total de 6.334,35 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 3420.21202 per a l’exercici 2021.
Tercer. Designar com a responsable el tècnic d’esports de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si s’escau.
Cinquè. Notificar la resolució a l'adjudicatari i als licitadors que han presentat pressupostos.


	Expedient 1021/2021. Contracte menor de servei – estudi de viabilitat d’una piscina coberta

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat d’Esports a data 20 de maig de 2021, en la qual es motiva la necessitat i la idoneïtat d'efectuar un contracte menor de serveis per a la redacció d’un estudi de viabilitat d’una piscina coberta amb codi CPV 71241000-0;
L’objecte del contracte és l’estudi de la viabilitat d’una piscina coberta, atesa la seva mancança, de la qual se’n podria beneficiar la ciutadania de Solsona, comarca i poblacions properes, ja que així ho reivindica la població. Tanmateix, per tot el que suposa una construcció i manteniment d’una instal·lació d’aquest tipus, des de la regidoria d’Esports es vol estudiar i contrastar amb xifres reals el que suposaria per a l’Ajuntament la construcció d’un espai d’aquestes condicions i característiques. Per tant, es considera convenient efectuar aquesta contractació, atès l'interès públic i la manca de mitjans;
Vist que l’Ajuntament va sol·licitar tres pressupostos a tres empreses amb capacitat d’obrar i habilitar professional per a dur a terme aquesta tasca, i aquestes han presentat en temps i forma els pressupostos següents:
· Sport Assistance, per un import de 5.800,00 €, més 21% d'IVA
· Nestor Vilella Barba, per un import de 6.100,00 €, més 21% d'IVA
· In Bocca al Lupo Training, SL, per un import de 6.400,00 €, més 21% d'IVA;
Vist l’informe-proposta d’adjudicació del servei emès pel tècnic d’Esports de l’Ajuntament, a data 18 de maig de 2021, en el qual esmenta «Una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per l’empresa Sport Assistance per un import total de 5.800,00 € (sense IVA). Es considera que el proveïdor proposat disposa de capacitat d'obrar i amb l'habilitació professional necessària per a realitzar la prestació anteriorment descrita.»
Vist que el present contracte té una durada inferior a un any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis «Estudi de viabilitat d’una piscina coberta» contractista Sport Assistance, per un import de 5.800,00 € (sense IVA), més el 21€ d'IVA, la qual cosa resulta un import total de 7.018,00 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a les aplicacions pressupostàries 3420.62700 i 3420.21202 per a l’exercici 2021.
Tercer. Designar com a responsable el tècnic d’esports de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si s’escau.

Cinquè. Notificar la resolució a l'adjudicatari i als licitadors que han presentat pressupost.


	Expedient 1025/2021. Contracte menor de servei – gestió de control horari i sistema de marcatge

	Favorable
	Tipus de votació: unanimitat

	Vist que el dia 2 de març de 2021 l’empresa MHP Servicios de Control SL, amb CIF núm. B35664879, va comunicar a l’Ajuntament de Solsona que el dia 30 de juny de 2021 expirarà el contracte pel qual aquesta empresa ofereix els serveis que permet el control horari dels treballadors municipals;
Vist l’informe de la cap de Recursos Humans (en endavant, RRHH) de l’Ajuntament de Solsona a data 20 de maig de 2021, en què fa saber què la Diputació de Lleida ofereix assumir la implantació del software, el cost de bona part dels terminals, allotjaments, formació i suport tècnic del registre obligatori de la jornada laboral de treballadors/es, i que l’ajuntament de Solsona estaria interessat en acollir-s’hi; això no obstant, havent-se fet la consulta, no s’han pogut concretar els terminis d’aquesta implantació per la qual cosa la cap de RRHH proposa contractar l’empresa MHP Servicios de Control SL, per una durada de sis mesos amb la possibilitat d’ampliar-ho fins que s’implanti el programa informàtic de la Diputació de Lleida;
Vist l'informe justificatiu de la necessitat del contracte emès per l’alcalde a data 27 de maig de 2021 en el qual es motiva la necessitat i la idoneïtat d'efectuar un contracte menor de serveis per la “Gestió de control horari i sistema de marcatge”  amb codi CPV 35125200-8;
Vist el pressupost presentat per l’empresa MHP Servicios de Control, SL per al “Servicio Integral de Gestión de Horarios” a data 25 de setembre de 2020, pel termini d’1 de gener a 31 de desembre de 2021, per un import de 5.820,00 € (sense IVA). Per tant, és inferior a 15.000,00 € per la qual cosa es pot qualificar de contracte menor de serveis; 
Vist que només se’n va contractar els primers sis mesos de l’any 2021;
Vist que el present contracte té una durada inferior a un any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor de serveis “Gestió de control horari i sistema de marcatge” al contractista MHP Servicios de Control, SL, amb CIF núm. B35664879, per un import de 2.910,00 € (sense IVA), més el 21€ d'IVA, la qual cosa resulta un import total de 3.521,10 € (IVA inclòs) fins a data 31 de desembre de 2021.
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 9200.22000 per a l’exercici 2021.
Tercer. Designar com a responsable la cap de Recursos Humans de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si s’escau.


	Expedient 1226/2020. Acceptació de la renúncia de contractació d’obres de "Renovació d’un tram de les xarxes de clavegueram i de recollida d’aigües pluvials del carrer del Blat”

	Favorable
	Tipus de votació: unanimitat

	Vist que per acord de Junta de Govern Local de data 3 d’agost de 2020 es va aprovar la memòria valorada en relació a la renovació total de la xarxa de clavegueram i la xarxa de recollida d'aigües pluvials del tram del carrer del Blat comprès entre el carrer de la Palla i el carrer del Gira-sol;
Vist que per acord de Junta de Govern Local de data 21 de setembre de 2020 es va aprovar l'expedient de contractació, mitjançant procediment obert simplificat sumari per l’obra «Renovació d’un tram de les xarxes de clavegueram i de recollida d’aigües pluvials del carrer del Blat», amb un pressupost base de licitació de 47.490,10 €, més 9.972,92 € (21% IVA), la qual cosa resulta un total de 57.463,02 € IVA inclòs, un únic lot, i una durada d’execució prevista d’un mes i mig;
Vist que per acord de Junta de Govern Local de data 9 de novembre de 2020 es va adjudicar el contracte d’obres "Renovació d’un tram de les xarxes de clavegueram i de recollida d’aigües pluvials del carrer del Blat" a l’empresa que ha obtingut la millor puntuació en l’únic criteri de valoració que es tractava de la millor proposta econòmica;
Vist que l’empresa que va presentar la millor proposta econòmica va ser Nixin Cons, SL, amb CIF núm. B25478603, per l’import de 44.640,69 € (sense IVA) d’acord amb les condicions que figuren en la seva oferta i les que es detallen en el plec de clàusules administratives particulars i memòria valorada del projecte;
Vist que el contracte administratiu entre l’empresa Nixin Cons, SL, i l’Ajuntament es va signar a data 3 de desembre de 2020;
Vist que a data 5 de febrer de 2021, l’arquitecta tècnica municipal va emetre un informe en relació a l’obra detallant un resum de les interaccions amb l’empresa adjudicatària de les obres notificant que havia d’iniciar les obres el passat mes de desembre de 2020, i que encara no ha iniciat cap actuació a data de l’informe;
Vist que a data 9 de febrer de 2021 se signa l’acta de comprovació del replantejament per a l’inici de l’obra "Renovació d’un tram de les xarxes de clavegueram i de recollida d’aigües pluvials del carrer del Blat" per part de la directora de l’obra, l’alcalde i el representant de l’empresa adjudicatària, exposant el següent:
· La idoneïtat del projecte, la viabilitat d'executar-lo i la plena conformitat dels documents contractuals, com també la realitat geomètrica i l'ocupació del terreny amb la finalitat del projecte.
· Disposant de les parts implicades del projecte d’execució corresponent, la direcció tècnica autoritza i ordena en el dia d'avui l'inici de l'obra. Ho posa en coneixement de l'empresa adjudicatària i en deixa especial constància escrita en el llibre d’actes d’obres corresponent.
· Atès que s’inicien les obres dos mesos després de la signatura del contracte, es considera que el termini d’execució de les obres d’un mes i mig segons contracte comença a partir d’avui.
Vist que a data 25 de maig de 2021, Carles Gastó Mora, en representació de l'empresa Nixin Cons, SL, presenta escrit de desestiment de l’obra que tenien adjudicada, comunicant que queden pendents els treballs del Capítol 05 -ferms i paviments- del projecte “Renovació d’un tram de les xarxes de clavegueram i de recollida d’aigües pluvials del carrer del Blat”;
Examinada la documentació que l'acompanya, i de conformitat amb allò que s'ha fixat en els articles 190, 191 i disposició addicional segona de la Llei 9/2017 de 8 de novembre, de contractes del sector públic, per la qual cosa es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta de la regidora delegada d’Urbanisme, Obres i Serveis municipals,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda acceptar la renúncia a continuar les obres de “Renovació d’un tram de les xarxes de clavegueram i de recollida d’aigües pluvials del carrer del Blat” presentada el dia 25 de maig de 2021 per l’adjudicatari Nixin Cons, SL, quedant pendent d’execució els treballs del Capítol 05, que consisteix en ferms i paviments.


	Expedient 1042/2021. Contracte menor d'obra – pavimentació del carrer del Blat

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d’Urbanisme, Obres i Serveis municipals en la qual es motiva la necessitat i la idoneïtat d'efectuar un contracte menor d'obres per adjudicar l'actuació del contracte «Pavimentació del carrer del Blat» amb codi CPV: 45233200-1 (treballs varis de pavimentació);
En data 9 de novembre de 2020 es va adjudicar el projecte d’obres «Renovació d’un tram del clavegueram del carrer del Blat» a l’empresa Nixin Cons, SL, deixant aquesta les obres sense acabar a manca de l’execució del paviment asfàltic, havent esgotat el termini d’execució de l’obra i després de diverses aturades en l’execució. Es dóna el cas que s’ha adjudicat un contracte a l’empresa Sorigué, SAU, per a l’asfaltat de diferents vies del municipi, unes obres que s’executaran en breu; per tant, es considera convenient efectuar també la contractació de l’obra pendent al carrer del Blat amb caràcter d’urgència amb l’empresa Sorigué, SAU, atès l'interès públic i la manca de mitjans propis per acabar l’obra que l’adjudicatari Nixin Cons, SL, ha deixat sense acabar;
Vist que es justifica la necessitat d'efectuar aquesta contractació, atès l'interès públic i la manca de mitjans per part de l’Ajuntament;
Vist que l’empresa Sorigué, SAU ha presentat pressupost n/Ref, OV-000103-21 a data 19 de maig de 2021 per l’import de 12.662,85 € (IVA no inclòs);
Vist que el present contracte té una durada inferior a un any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor d'obres «Pavimentació del carrer del Blat» al contractista Sorigué, SAU, amb CIF núm. A25007832, per un import de 12.662,85 € (IVA no inclòs), més el 21% d’IVA, la qual cosa resulta un total de 15.322,05 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 1530.61900 per a l’exercici 2021.

Tercer. Designar com a responsable el cap de la Brigada d’Obres i Serveis de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si s’escau.


	Expedient 1072/2021. Contracte menor d'obra – trasllat de la caixa de distribució del C/ Francesc Ferrer i Guàrdia per l'Escola El Vinyet

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’enginyer municipal a data 28 de maig de 2021, en el qual es motiva la necessitat i la idoneïtat d'efectuar un contracte menor d'obres per adjudicar el “Trasllat de la caixa de distribució del carrer Francesc Ferrer i Guàrdia per l'Escola El Vinyet “ amb codi CPV 65310000-9.
Vist que és necessari donar subministrament elèctric a l’escola, i que aquest Ajuntament no disposa de mitjans ni de recursos materials i humans, es motiva adequadament la seva tramitació.
Vist el pressupost presentat per Cardener Distribució Elèctrica, SLU, amb núm. de ref: S1S17/P0E de data 19 de març de 2021, per un import de 2.774,61€, inferior a 40.000,00 € atès que es tracta d'un contracte d'obres. 
Vist que el present contracte té una durada inferior a un any i no és objecte de cap pròrroga. 
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Vist que el contractista proposat no ha subscrit més contractes menors amb prestacions que siguin equivalents que individual o conjuntament superin els 40.000,00 € atès que es tracta d'un contracte d'obres durant el present exercici pressupostari.
Examinada la documentació que l'acompanya, vist l'informe de Secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor d'obres “Trasllat de la caixa de distribució del carrer Francesc Ferrer i Guàrdia per l'Escola El Vinyet” a Cardener Distribució Elèctrica, SLU, amb CIF núm. B25814724, per un preu de 2.774,61 € i 21% d’IVA (el total del preu d'adjudicació del contracte menor és de 3.357,27 €), i de conformitat amb les altres característiques del contracte definides en la seva oferta que consta a l'expedient.

Segon. Autoritzar i disposar, per un import de 3.388,00 €, la despesa que per aquest Ajuntament representa la present contractació, amb càrrec a l'aplicació pressupostària 1530.21000 de l’exercici 2021.
Tercer. Designar com a responsable del contracte l’enginyer de l’Ajuntament. 
Quart. Una vegada realitzada la prestació, incorporar la factura i tramitar el pagament si s’escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


	Expedient 406/2021. Desestimació recurs de reposició presentat per Natural-Fit Asesores Deportivos, SL

	Favorable
	Tipus de votació: unanimitat

	Per acord de la Junta de Govern Local de data 15 de març de 2021 es va aprovar l'expedient de contractació, mitjançant procediment obert simplificat, pel servei de socorrisme de les piscines municipals, per un pressupost base de licitació de 41.322,30 € (IVA exclòs) i una durada de dues anualitats (estius 2021 i 2022), podent-se prorrogar per dos anys més, i es va convocar la seva licitació.
També es va aprovar la despesa corresponent a l’exercici 2021  a l’aplicació pressupostària 3420.22706 i els plecs de clàusules administratives particulars i de prescripcions tècniques que regiran el contracte.
En data 24 de març de 2021 es va publicar l’anunci de licitació al Perfil del Contractant i durant el termini de presentació de les ofertes es van presentar les empreses Aquasos Serveis Integrals, SL i Natural-Fit Asesores Deportivos, SL.
La mesa de contractació es va reunir el dia 13 d’abril de 2021 i en aquest acte es van obrir els sobres digitals “A” que contenien la documentació administrativa i la documentació valorable per judici de valor.
El tècnic d’Esports de l’Ajuntament va emetre informe de valoració de les ofertes que contenien el pla de treball, a data 15 d’abril de 2021.
La mesa de contractació es va reunir el dia 20 d’abril de 2021, i en aquest acte es va donar el resultat de les valoracions dels documents qualificables per judici de valor, i es va efectuar l’obertura dels sobre “B” que contenia la proposta econòmica i la documentació valorable automàticament.
La clàusula 9.3a del Plec de clàusules administratives particulars detallava el model que havia de contenir la proposició econòmica a incloure en el sobre B (documentació quantificable de forma automàtica); explícitament feia referència a l’import del servei de socorrisme a les Piscines Municipals de Solsona per a les temporades d’estiu 2021 i 2022.

Igualment, en la clàusula quarta  del PCAP s’estableix que el contracte es fixa per a dues anualitats (2021 i 2022), el pressupost base de licitació es fixa en 41.322,30 €, IVA exclòs, més un 21% d’IVA (8.677,70 €), la qual cosa representa un total d’un pressupost màxim de licitació amb IVA inclòs de 50.000,00 €.
Els imports proposats per a les dues empreses licitadores són les següents:
Criteris de puntuació
Aquasos
Natural-Fit
C. Criteris avaluables de forma automàtica (màxim 85 punts)
Per valorar les ofertes s’assignarà la màxima puntuació de 60 punts al licitador que hagi presentat l’oferta més avantatjosa. Prenent com a referència aquest valor, es calcularan de forma proporcional la resta d’ofertes presentades, d’acord amb la següent fórmula:
         OM*PMO
VO=_________
               OF
VO= valoració de l’oferta
PMO= puntuació màxima obtenible
OF= oferta
OM=menor oferta vàlidament emesa
35.965,20 €
18.071,91 €
Explícitament, la proposició presentada per Natural-Fit Asesores Deportivos, SL, és la següent:
[image: image1.jpg]
En la proposició econòmica que presenta Natural-Fit Asesores Deportivos, SL, es pot observar que el pressupost de 18.071,91 € fa relació a les “temporadas de verano 2021 i 2022”.
D’aquesta manera, la mesa de contractació, d’acord amb la clàusula 11a dels PCAP, i amb el fet que s’hagin presentat dos licitadors a la contractació, aplica el següent: «Les ofertes anormalment baixes es determinaran d’acord amb el que estableix l’article 85 del Reial decret 1098/2001, de 12 d’octubre, per la qual cosa s’aprova al Reglament General de la Llei de Contractes de les Administracions Públiques. En principi, es consideren desproporcionades o temeràries les ofertes que estiguin en els casos següents: quan, en cas que hi concorrin dos licitadors, la que sigui inferior en més de 20 unitats percentuals a l’altra oferta.”
Atès que es pot constatar que l’import de 18.071,91€ és inferior a 20 unitats percentuals en relació a l’oferta presentada per Aquasos Serveis Integrals, SL, 35.965,20 €, la mesa de contractació presumeix que es pot tractar d’una proposta presentada amb baixa temerària, i d’acord amb l’art. 159.4.4t sol·licita a l’empresa licitadora que presenti la seva justificació.
La justificació de l’empresa és valorada pel tècnic d’Esports de l’Ajuntament, que assumeix que, d’acord amb el que estableixen els plecs de clàusules, i com s’ha esmentat anteriorment, el pressupost presentat és per a dues temporades, 2021 i 2022, i, per tant, valora que amb l’import de 18.071,91 € no és possible afrontar la despesa que suposen els salaris dels socorristes per a dues anualitats, ja que com també també recull el plec han de ser, com a mínim, els salaris mínims del conveni col·lectiu per treballs d’empreses privades que gestionen equipaments i serveis públics.
La mesa de contractació es va reunir el dia 7 de maig de 2021, i en aquest acte es va acordar proposar a l’òrgan de govern no acceptar l’oferta presentada per  Natural-Fit Asesores Deportivos, SL, per ser temerària, i, a la vegada, proposar com a adjudicatari el licitador Aquasos Serveis Integrals, SL.
Per acord de Junta de Govern Local de 10 de maig de 2021 es va acceptar la proposta de la mesa de contractació de data 7 de maig de 2021 per a l’adjudicació del contracte de serveis “Socorrisme per a les piscines municipals”, que planteja desestimar l’oferta presentada per Natural-Fit Asesores Deportivos, SL, per considerar la baixa que ofereix de temerària.
Oscar Sobarzo Algar, en representació de Natural-Fit Asesores Deportivos, SL, va presentar a data 20 de maig de 2021 (registre d’entrada 2021-E-RE-653) recurs sol·licitant:
«- l'anul·lació de la resolució de no acceptació de la justificació de l’oferta anormalment baixa i d’adjudicació del servei de «Socorrisme per a les piscines municipals ubicades al carrer Salvador Espriu durant la temporada d’estiu 2021 i 2022, amb possibilitat per dos anys més.
- l’acceptació, per part de la mesa de contractació, de l’aclariment què l’oferta econòmica de 18.071,00 € més 3.795,10 € en concepte d’IVA, correspon a un any de servei, sent el total de l’oferta per la totalitat del contracte el resultat de multiplicar l’oferta econòmica anual pel nombre d’anys del contracte, en aquest any, dos anys, sense perjudici de les seves possibles pròrrogues.»
Vist el recurs interposat i de conformitat amb l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques;
A proposta del regidor delegat d’Esports,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Desestimar el recurs de reposició interposat per Oscar Sobarzo Algar, en representació de Natural-Fit Asesores Deportivos, SL, contra l’acord de la Junta de Govern Local de 10 de maig de 202, per la qual cosa es va acordar no acceptar la justificació de la baixa temerària presentada per aquest licitador per a l’adjudicació del contracte de serveis «Socorrisme per les piscines municipals de Solsona anys 2021 i 2022», pels motius següents:
1. Queda degudament acreditat que el pressupost base de licitació, d’acord amb el què s’estableix en els plecs de clàusules administratives, plecs de prescripcions tècniques i en els mateixos models de les proposicions econòmiques fan referència a dues temporades (anys 2021 i 2022); per tant, el pressupost presentat ha de ser per aquestes dues anualitats. Així, l’import de 18.071,91 € presentat per Natural-Fit Asesores Deportivos, SL s’ha de considerar que pertany a dues anualitats, i com a tal és temerari.
2. En el cas que es valorés per una anualitat i s’acceptés que el pressupost de 18.071,91 €  presentat per Natural-Fit Asesores Deportivos, SL, pertany només a una anualitat, i d’aquesta manera es convertís proporcionalment el pressupost presentat per a dues anualitats de Aquasos a una anualitat (amb la qual cosa passaria de 35.965,20 € a la meitat, 17.982,6 €), caldria adjudicar igualment a Aquasos Serveis Integrals, SL, per haver presentat una oferta econòmicament més avantatjosa.
Segon. Notificar als interessats el present acord.


	Expedient 406/2021. Adjudicació contracte servei socorrisme a les piscines municipals (anys 2021 i 2022)

	Favorable
	Tipus de votació: unanimitat

	Vist que per acord de Junta de Govern Local de 10 de maig de 2021 es va acceptar la proposta de la mesa de contractació de data 7 de maig de 2021 per a l’adjudicació del contracte de serveis “Socorrisme per a les piscines municipals”, i adjudicar el contracte a l’empresa, Aquasos Serveis Integrals, SL, amb CIF núm. B63879365, pel pressupost de 35.965,20 € (IVA exclòs), d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix;

Vist que es va acordar requerir al licitador Aquasos Serveis Integrals, SL, d’acord amb la clàusula 15a del PCAP, perquè dins del termini de set dies hàbils, a comptar des del següent a aquell en què hagués rebut el requeriment, presentés:
· la declaració responsable fent constar que les dades del registre (RELI o ROLACE) estan actualitzades o, si fos el cas, aportés documentació que no constés en aquest registre
· el document justificatiu de la constitució de la garantia definitiva, per un import de 1.798,26 € (5% del preu d’adjudicació)
· el compromís a què es refereix l’article 75.2 (si és el cas)
· la documentació justificativa que disposa efectivament dels mitjans que s’hagi compromès o dedicar a adscriure a l’execució del contracte de conformitat amb l’article 76.2  LCSP;
Vist que el requeriment es va notificar a data 20 de maig de 2021 (núm. de registre 2021-S-RE-1073) i que el licitador Aquasos Serveis Integrals, SL, va accedir i acceptar la notificació a data 20 de maig de 2021;
Vist que, a data 24 de maig de 2021, amb núm. de registre 2021-E-RE-1562, el licitador Aquasos Serveis Integrals, SL , va presentar la documentació requerida i la garantia definitiva (justificant de transferència ordinària al núm. de compte de CaixaBank de l’Ajuntament de Solsona  per l’import de 1.798,26 €);
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes, per la qual cosa es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, 
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte de serveis  “Socorrisme per a les piscines municipals”  a l’adjudicatari  Aquasos Serveis Integrals, SL, amb CIF núm. B63879365, per l’import de 35.965,20 € (trenta cinc mil nou-cents seixanta cinc euros amb vint) (IVA exclòs), més un 21% d’IVA, el que fa un total de 43.517,89 € (quaranta-tres mil cinc-cents disset euros amb vuitanta-nou) pel termini de dues anualitats (temporades 2021 i 2022) amb possibilitats de pròrroga per a dues temporades més; i amb la resta de les condicions que figuren en la seva oferta i les que es detallen en els plecs de clàusules administratives particulars i de prescripcions tècniques. 
Segon. Designar com a responsable del contracte el tècnic d’Esports de l’Ajuntament.
Tercer. Notificar als licitadors que van presentar proposició aquest acord. 
Quart. Notificar-ho a l’adjudicatari i citar-lo per a la signatura del corresponent contracte. 


CULTURA
	Expedient 942/2021. Exposició "Llunes de paper" – cessió d'un espai

	Favorable
	Tipus de votació: unanimitat

	Vista la sol·licitud de cessió d'un espai per a poder dur a terme l'exposició 'Llunes de paper' que consisteix en 16 obres gràfiques de 150 x 200 cm acompanyades per textos poètics i en prosa;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la cessió de l'espai que es consideri més adient per acollir la mostra. Es comunica a la sol·licitant que haurà de pagar 194,00 € que corresponen a la taxa municipal per a la utilització d'un espai o bé la donació d'una de les seves obres.


	Expedient 1073/2021. Amisol – utilització material

	Favorable
	Tipus de votació: unanimitat

	Vista la sol·licitud presentada i subscrita per Lourdes Pedrol i Solanes, directora tècnica del servei de Teràpia Ocupacional d'Amisol, en què demana poder utilitzar 15 taules plegables i 50 cadires el dia 28 de maig, per poder dur terme un dinar a l'aire lliure;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 915/2021. Bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès

	Favorable
	Tipus de votació: unanimitat

	A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès, que es transcriuen a continuació:
«Bases reguladores del concurs d'idees per a la selecció d'una proposta artística integrada en l'espai públic en homenatge als donants de sang del Solsonès
1. Objecte del concurs
L’objecte d’aquest concurs és la selecció mitjançant jurat d’una proposta artística (escultura, instal·lació visual, intervenció a l’espai, disseny urbà, placa commemorativa, etc.) en homenatge als donants de sang del Solsonès per la seva solidaritat.
2. Àmbit i emplaçament
El projecte artístic s’ubicarà a l’entorn de la Sala Polivalent, lloc des del qual l’any 2013 es duen a terme els acaptes de sang i plasma a la comarca del Solsonès. Concretament, l’emplaçament es preveu a la zona enjardinada del marge de la banda esquerra, és a dir, l’espai situat entre el carrer d’Antoni Gaudí i la plaça de l’U d’Octubre.
3. Modalitat i tema
La modalitat, la tècnica i els materials són lliures en la realització del projecte artístic objecte d’aquest concurs. Poden utilitzar-se materials diversos, adients a la formalització conceptual del projecte, resistents a la intempèrie i al pas del temps.
La proposta s’ha d’inspirar en la solidaritat de tota la gent de la comarca que és donant de sang amb la finalitat de contribuir a salvar altres vides.
Caldrà que la proposta del projecte artístic prevegi la incorporació d’una llegenda amb el redactat següent: 
· En agraïment als donants de sang del Solsonès
· Títol del projecte artístic, autoria i any
4. Premi 
S’atorgarà un import total de 3.000,00 euros, dels quals 500,00 euros seran en concepte de premi i els 2.500,00 euros restants es destinaran a la creació del projecte artístic. L’autor/a serà la persona responsable del disseny, l’execució de l’obra i la seva contractació amb els diferents proveïdors dels material.
L'autor/a o equip d’autors/es mantindrà/n la propietat intel·lectual de l’obra, però traspassarà la titularitat del projecte i en cedirà els drets de reproducció i explotació a favor de l’Ajuntament de Solsona.
Es podrà declarar desert el concurs si, a judici del jurat, cap proposta s’ajusta als criteris de valoració de la convocatòria.
5. Concursants
Podran concórrer a aquest concurs totes les persones que hi estiguin interessades. En el cas de participar-hi com a col·lectiu artístic, els seus components només podran fer-ho en un sol equip.
Cada concursant o equip de concursants només podrà presentar un treball.
Sense perjudici de les incompatibilitats legalment establertes, seran incompatibles per participar en aquest concurs:
· El personal de l’Ajuntament de Solsona i de les empreses municipals.
· Els membres del jurat, així com els seus familiars, amb parentiu de primer o segon grau, de consanguinitat o afinitat.
· Els col·laboradors habituals o associats actuals dels membres del jurat.
6. Composició del jurat
El jurat estarà integrat per:
· David Rodríguez i González, alcalde de l’Ajuntament de Solsona
· Judit Gisbert i Ester, regidora de Salut i Cultura de l’Ajuntament de Solsona
· Miquel Arnau i Corominas, president de l’Associació de Donants de Sang del Solsonès
· Lluerna Arquitectura, estudi d’arquitectura cooperativa
· Jaume Núñez i Serra, cap de la Brigada d’Obres de l’Ajuntament de Solsona
· Míriam Montraveta i Rodríguez, tècnica de Cultura de l’Ajuntament de Solsona.
Per a l’adopció dels acords, el jurat escollirà entre dues i tres propostes de totes les presentades. Les obres seleccionades s’exposaran un dia d’acapte de sang a la Sala Polivalent en un procés participatiu obert als donants per tal que puguin votar-ne una. La proposta més votada serà la guanyadora del concurs.
7. Presentació de propostes
Les propostes s’han de presentar a l’Oficina d’Atenció Ciutadana (OAC) de l’Ajuntament de Solsona en l’horari de dilluns de 8.30 a 19.00 hores i de dimarts a divendres de 8.30 a 14.30 hores.
El termini de presentació es tancarà el dia 14 de desembre de 2021.
Els concursants presentaran la seva proposta respectiva en un paquet o més de manera anònima. A aquests efectes, se substituirà la identitat de l’autor/a o autors/es per un pseudònim, que també haurà de figurar a l’exterior del paquet o paquets que continguin la documentació que es remeti.
La inscripció que ha de figurar a l’exterior del paquet és la següent:
Ajuntament de Solsona – Proposta artística en homenatge als Donants de Sang del Solsonès 
Dins del paquet o sobre hi ha d’haver la proposta artística i un sobre tancat, identificat amb el pseudònim a la part exterior. Dins del sobre hi ha de constar el pseudònim, nom i cognoms de l’autor/a o bé autors/es, adreça, correu electrònic i telèfon.
La proposta artística s’ha d’acompanyar d’una memòria breu que expliqui el concepte i la inspiració de l’obra.
8. Criteris de valoració
En la valoració dels treballs presentats, el jurat en considerarà els aspectes següents:
· Qualitat artística (formal i conceptual) 
· Adequació de la proposta a la temàtica
· Adequació i encaix de la proposta a l’espai proposat i al seu entorn
· Caràcter innovador 
· Viabilitat tècnica i funcional
· Facilitat de manteniment de l’obra.
9. Selecció de la proposta guanyadora
El jurat farà públic el seu veredicte inapel·lable el dia 23 de desembre de 2021. Si el jurat ho creu oportú, el concurs pot quedar desert.
10. Acceptació de les bases
La participació en el concurs comporta l’acceptació d’aquestes bases. Qualsevol aspecte no previst serà resolt pel jurat.


DESENVOLUPAMENT LOCAL
	Expedient 1046/2021. Sol·licitud publicitat Smart Point – empresa BGV, SL

	Favorable
	Tipus de votació: unanimitat

	Vista la sol·licitud presentada i subscrita per Josep Riu i Albets, representant de l'empresa BGV, SL, amb NIF núm. B25061292, en què demana poder posar publicitat de l'empresa al Smart Point situat a la plaça del Camp, durant un any, a partir del dia 28 de maig de 2021;
Vista l'ordenança fiscal núm. 30, que regula el preu públic pels serveis de promoció turística i comercial de Solsona;
Vist que el sol·licitant és soci de l'Associació d'Empresaris per al Solsonès;
Vist l'informe emès pel tècnic de Comerç i a proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l'import a abonar per poder posar publicitat de l'empresa al Smart Point és de 300,00 €/any més la despesa dels cartells.


ESPORTS
	Expedient 1063/2021. Planificació dels autocontrols de la qualitat de les aigües de les piscines d’ús públic per la campanya 2021

	Favorable
	Tipus de votació: unanimitat

	Vist el Decret 95/2000, de 22 de febrer, i el Reial decret 742/2013, de 27 de setembre, pels quals s’estableixen els criteris tecnicosanitaris de les piscines públiques;
Vist que la Unitat d’Aigües de la Diputació de Lleida ha procedit a modificar tots els seus protocols, amb la finalitat d’adaptar-los al que preveu la nova legislació vigent, i en aplicació també dels protocols i criteris anti Covid vigents i previstos per l’Agència de Salut Pública de Catalunya;
Vist que la Unitat d'Aigües de la Diputació de Lleida ha planificat els autocontrols de la qualitat de les aigües de les piscines d’ús públic del municipi de Solsona dels darrers estius;
A proposta del regidor delegat d’Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda contractar amb la Unitat d’Aigües de la Diputació de Lleida el Pla la planificació dels autocontrols de la qualitat de les aigües de les piscines d’ús públic per a la campanya 2021.


	Expedient 1069/2021. Pràctiques per a l'obtenció del títol de monitor/a de lleure

	Favorable
	Tipus de votació: unanimitat

	Vista la sol·licitud de realització de 160 hores de pràctiques al complex esportiu municipal des de l'1 de juliol fins al 27 d'agost de 2021 per poder obtenir el títol de monitora de lleure;
A proposta del regidor delegat d'Esports,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda estimar la sol·licitud, prèvia formalització del conveni corresponent amb l'entitat on s'hagi cursat el monitor de lleure, i autoritzar la realització de les 160 hores de pràctiques sol·licitades a les activitats d'estiu que es faran al complex esportiu municipal. El període de realització de les pràctiques serà de l'1 de juliol al 27 d'agost, de dilluns a divendres de 8.30 a 13 hores, exceptuant-ne la setmana del 2 al 8 d'agost.


GOVERNACIÓ
	Expedient 1041/2021. Concessió de gual 

	Favorable
	Tipus de votació: unanimitat

	Vista la sol·licitud de llicència per col·locar un gual de 3 metres;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 283/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.


	Expedient 1044/2021. Baixa de la llicència de gual 

	Favorable
	Tipus de votació: unanimitat

	Vista la sol·licitud de baixa de llicència de gual;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la baixa sol·licitada.


	Expedient 1049/2021. Widescope Productions, SL – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per Omar Venancio Colado Lozano, representant de Widescope Productions, SL, amb NIF núm. B92385913, en què demana autorització per poder disposar de la part inferior del Camp del Serra per poder estacionar uns 40 vehicles, des de les 12.00 hores del dia 6 de juny i fins a les 9.00 hores del dia 7 de juny de 2021, amb motiu de la gravació d'un anunci publicitari per una marca de cotxe;
Vist l'informe 288/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir l'autorització sol·licitada.


	Expedient 1061/2021. Reobertura de les barbacoes del parc de la Mare de la Font

	Favorable
	Tipus de votació: unanimitat

	Vista la sol·licitud de reobertura de les barbacoes del parc la Mare de la Font, tenint en compte que ha finalitzat l'estat d'alarma;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que s'obriran dues de les tres barbacoes que hi ha al parc.


	Expedient 1048/2021. Casal Popular La Fura – ocupació via pública, dia 12 de juny

	Favorable
	Tipus de votació: unanimitat

	Vista la sol·licitud presentada i subscrita per Marc Barrera i Colilles, secretari del Casal Popular La Fura, en què demana autorització per ocupar la part de dalt de la plaça de Sant Pere i que es prohibeixi l'estacionament i la circulació de vehicles el dia 12 de juny, amb motiu de l'organització d'uns concerts, en horari diürn, pels actes de celebració dels 15 anys del Casal Popular La Fura; també demana una connexió al subministrament elèctric, un escenari o tarima i tanques per poder fer el control d'accés;
Vist l'informe 287/2021 emès per la Policia Local i a proposta de l’alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sollicita amb la condició que s’han de fer càrrec d’anar a buscar i retornar el material esmentat. Es comunica al sol·licitant que l'organització serà la responsable dels incidents que es puguin originar, de la neteja de la zona en cas que l’activitat generi brutícia i del compliment de les normes de seguretat higièniques i distanciament social per la contenció de la COVID-19. L’àrea del concert haurà d’estar delimitada amb el públic assegut i guardant les distàncies de seguretat obligatòries i en cap cas es podrà fer servei de barra. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat.


	Expedient 1081/2021. Fundació de l’Acadèmia Internacional de Música de Solsona – Instal·lació elements escultòrics, del 29 de juliol al 23 d'agost de 2021 

	Favorable
	Tipus de votació: unanimitat

	Vista la sol·licitud presentada i subscrita per Peter Thiermann, en representació de la Fundació de l’Acadèmia Internacional de Música de Solsona, amb CIF núm. G66652660, en què demana autorització per a la col·locació d’uns elements escultòrics representant instruments musicals en rotondes i espais públics de Solsona, entre els dies 29 de juliol i 23 d’agost de 2021, en motiu de la celebració de l’Acadèmia Internacional de Música de Solsona;
A proposta de l’alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir l’autorització sol·licitada. Abans de col·locar els elements escultòrics, caldrà consensuar amb l’Ajuntament els espais públics que s’utilitzaran i els materials. 


HISENDA
	Expedient 1075/2021. Sol del Solsonès – ajut per la compra de material informàtic

	Favorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, representant de Sol del Solsonès, associació de familiars de malalts mentals i drogodependents, amb NIF núm. G25511205, en què a causa de l'increment de persones usuàries de l'entitat, demana un ajut per fer front a les despeses ocasionades per la compra de dos ordinadors, una impressora, un projector i un armari arxivador;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir un ajut de tres mil euros (3.000,00 €) per fer front a les despeses del material esmentat.


PERSONAL
	Expedient 1074/2021. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal, en què sol·licita permís per formació per assistir al curs "Activitats a les xarxes: propietat intel·lectual, drets d’imatge, responsabilitats", organitzat per l'Escola d'Administració Pública de Catalunya, modalitat en línia, el dia 10 de juny, de les 10.00 a les 13.00 hores;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral tal com estableix l'article 10 del pacte-conveni de l'Ajuntament de Solsona. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació, caldrà fer arribar el certificat corresponent.


SUBVENCIONS
	Expedient 1060/2021. Subvenció – Contractació en pràctiques de joves (JENP 2021)

	Favorable
	Tipus de votació: unanimitat

	El passat 26 de maig es va publicar al DOGC la Resolució TSF/1556/2021, d’11 de maig, per la qual cosa s'obria la convocatòria, per a l'any 2021, per a la concessió de subvencions destinades a incentivar la contractació en pràctiques de persones joves beneficiàries del Programa de Garantia Juvenil a Catalunya (SOC – JENP) (ref. BDNS 565045).
Atès que l’objecte d’aquesta convocatòria és incentivar la contractació en pràctiques de joves i que, els cinc darrers anys en el marc de la mateixa convocatòria, l’Ajuntament ha contractat per un període de sis mesos, un total d’onze joves menors de 30 anys amb titulació superior (CFGM, CFGS o universitària) per a la realització de diversos projectes de les regidories de Desenvolupament local, Medi Ambient, Governació, Educació, Joventut, Comunicació i  Noves Tecnologies i Transparència i Participació;
Atesos els bons resultats dels projectes i l’oportunitat laboral que ha suposat per als joves contractats;
Ateses les necessitats que l’Ajuntament té en relació als projectes següents:
1. Tasques tècniques del projecte “Redacció i implantació d'un Pla local d'habitatge” (regidories de Nucli Antic i Habitatge).
2. Tasques tècniques del projecte “Portal de transparència i Pla de cultura” (regidories de Comunicació i Noves tecnologies, Transparència i Participació i Cultura).
3. Tasques tècniques del projecte ”Creació de l’Entorn d’Aprenentatge de Solsona” (regidories de Desenvolupament local i Educació).
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda acollir-se als ajuts previstos en la resolució esmentada i sol·licitar 33.000,00 € per a la contractació en pràctiques de tres joves menors de 30 anys demandants d'ocupació no ocupats i inscrits al programa de Garantia Juvenil, amb la finalitat de treballar com a tècnics/ques en els projectes esmentats, per un període de sis mesos, a jornada completa, entre l’1 de juliol de 2021 i el 29 de març de 2022. 


	Expedient 996/2021. Subvenció finançament Escola Municipal de Música de Solsona, curs 2018 - 2019 

	Favorable
	Tipus de votació: unanimitat

	Al DOGC núm. 8408 es va publicar la Resolució EDU/404/2021, de 5 de maig, per la qual s’obria el procediment de convocatòria pública per a la concessió de subvencions als ens locals de Catalunya, destinades al finançament de les escoles de música de la seva titularitat, del curs 2018 – 2019 i del curs 2019 – 2020.
Vistes les bases reguladores previstes a l’Ordre EDU/7/2021, de 22 de gener, i publicades al DOGC núm. 8326, de 26 de gener de 2021;
Atès que l’Ajuntament de Solsona és titular de l’Escola Municipal de Música de Solsona;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
· Formalitzar i tramitar la sol·licitud de subvenció per al finançament de l’Escola de Música de Solsona per al curs 2018 – 2019.
· Acceptar la subvenció que, a l’empara de la resolució esmentada, sigui atorgada pel Departament d’Educació. 


	Expedient 1057/2021. Subvenció finançament Escola Municipal de Música de Solsona, curs 2019 - 2020 

	Favorable
	Tipus de votació: unanimitat

	Al DOGC núm. 8408 es va publicar la Resolució EDU/404/2021, de 5 de maig, per la qual s’obria el procediment de convocatòria pública per a la concessió de subvencions, als ens locals de Catalunya, destinades al finançament de les escoles de música de la seva titularitat, del curs 2018 – 2019 i del curs 2019 – 2020.
Vistes les bases reguladores previstes a l’Ordre EDU/7/2021, de 22 de gener, i publicades al DOGC núm. 8326, de 26 de gener de 2021;
Atès que l’Ajuntament de Solsona és titular de l’Escola Municipal de Música de Solsona;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
· Formalitzar i tramitar la sol·licitud de subvenció per al finançament de l’Escola de Música de Solsona per al curs 2019 – 2020.
· Acceptar la subvenció que, a l’empara de la resolució esmentada sigui atorgada per Departament d’Educació. 


URBANISME
	Expedient 926/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres (ICIO), aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn 2021/73
Obres a realitzar: treballs d'enrajolats de terres i reforma de la cambra de bany d'un habitatge
Registre d’entrada: 2021-E-RC-1238, de 5 de maig
Pagament de la llicència: 3 de maig de 2021.


	Expedient 938/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres (ICIO), aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn 2021/74
Obres a realitzar: enrajolat de les terrasses de tots els àtics de l'edifici
Registre d’entrada: 2021-E-RE-502, de 6 de maig
Pagament de la llicència: 12 de maig de 2021.


	Expedient 987/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres (ICIO), aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn 2021/75
Obres a realitzar: neteja de les canals i repàs del voladís de les façanes de dos edificis
Registre d’entrada: 2021-E-RE-546, de 12 de maig
Pagament de la llicència: 12 de maig de 2021.


	Expedient 993/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres (ICIO), aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:

Expedient: Mn2021/76
Obres a realitzar: reforma de la cuina i la cambra de bany d'un habitatge
Registre d’entrada: 2021-E-RE-550, de 12 de maig
Pagament de la llicència: 12 de maig de 2021.


	Expedient 852/2021. Llicència urbanística – instal·lar un sistema de captació d'energia solar fotovoltaica d’autoconsum en un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en un habitatge unifamiliar aïllat;
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que s'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 692/2021. Llicència urbanística – construcció d’un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència d'obres per construir un habitatge unifamiliar aïllat (exp. Mj2021/5);
Vist l'informe emès pels Serveis Tècnics Municipals de 25 de maig 2021 i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· L’efectivitat de la llicència d’obres queda supeditada a l’agrupació de les dues parcel·les que haurà de justificar-se abans de l’obtenció de la llicència de primera ocupació.
· Abans d’iniciar les obres caldrà aportar:
· Projecte executiu complert visat i signat que inclogui els condicionants obligatoris que s’especifiquen a continuació, l’estudi bàsic de seguretat i salut i l’estudi geotècnic.
· Certificat emès pel tècnic conforme el projecte executiu visat que es presenta és d’acord al projecte presentat per la tramitació urbanística.
· Assumeix visat de la direcció d’obra i de la direcció de l’execució per part dels tècnics.
· Identificació del contractista encarregat de l’execució de l’obra.
· CTE DB SI - Caldrà especificar en els plànols del projecte executiu els sectors d’incendis, els recorreguts d’evacuació, les dimensions dels elements d’evacuació i les dotacions de protecció instal·lades.
· En base a l’article 102 del POUM, el mur (escullera) posterior de contenció de terres no podrà superar els 3,70 metres d’alçada.
· Dins el sistema de sanejament separatiu de l’habitatge, les arquetes de registre-sifòniques se situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les autoritzacions i llicències que corresponguin. No s’efectuarà cap connexió sense la supervisió corresponent dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material,...) caldrà que se sol·liciti explícitament l’autorització. En tot els casos, caldrà posar en consideració de la Policia Local qualsevol alteració en la mobilitat urbana.
· Cal recollir la placa d'obres de les oficines tècniques municipals previ pagament de 8,00 €.
· Prèviament a l’obtenció de la llicència de primera ocupació caldrà completar totes les obres d’urbanització: en relació als serveis municipals, connexions pel subministrament d’aigua potable i la recollida d’aigües de pluja i residuals; també caldrà que la vorera s’acabi amb panot de les mateixes característiques que l’existent a la zona i condicionar el gual d’accés al garatge amb peces prefabricades de formigó, mantenint en tot moment la rasant continua de la vorera. Aquestes obres d’urbanització pendents de realitzar es concretaran amb els serveis tècnics municipals.
· Un cop finalitzades les obres, caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 528/2021. Llicència constitució en règim de propietat horitzontal 

	Favorable
	Tipus de votació: unanimitat

	Vista la sol·licitud de llicència per a la constitució en règim de propietat horitzontal a un edifici preexistent;
Vist l'informe emès pels Serveis Tècnics Municipals de 28 de maig de 2021, i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència per a la constitució en règim de propietat horitzontal, de manera que en resultin les entitats definides al certificat tècnic aportat i que són les següent:
Edifici plurifamiliar. C/ Serrat d’en Mingo, 11
Superfícies construïdes m2
Planta baixa
Escales i zones comunes
43,60
Entitat 1
Garatge B1
54,40
Entitat 2
Garatge B2
16,30
Entitat 3
Traster B1
18,00
Entitat 4
Garatge A1
17,25
Entitat 5
Garatge A2
24,35
Entitat 6
Traster A1
5,27
Entitat 7
Traster A2
5,33
Entitat 8
Traster A3
21,40
Entitat 9
Traster A4
10,00
Planta primera
Escala
14,00
Entitat 10
Habitatge 1r 1a
115,80
Balcó 100%
6,80
Entitat 11
Habitatge 1r 2a
102,20
Balcó 100%
6,70
Planta segona
Escala
14,00
Entitat 12
Habitatge 2n 1a
117,80
Balcons 100%
6,80
Entitat 13
Habitatge 2n 2a
102,20
Balcó 100%
6,70
Planta tercera
Escala
15,45
Entitat 14
Habitatge
143,25
Terrassa 100%
46,30
Terrat comunitari 100% (no comp.)
34,20
Total superfície construïda per plantes
Balcons i terrasses 100% m2
Tancada m2
Planta baixa
215,90
Planta primera
13,50
232,00
Planta segona
13,50
234,00
Planta tercera
46,30
158,70
2. Comunicar al sol·licitant que caldrà actualitzar les dades cadastrals.


	Expedient 1593/2019. Reubicació de la unitat exterior d'aire condicionat 

	Favorable
	Tipus de votació: unanimitat

	Vist l'informe emès per la tècnica municipal de data 18 de novembre de 2019, on es requeria a la propietat d’un bar:
1. La col·locació de la xemeneia per a l'extracció de fums fins a la coberta.
2. La reubicació de la unitat exterior d'aire condicionat que hi havia instal·lat al pati interior d'illa que, per les seves reduïdes dimensions, ho feien inviable atesa la proximitat amb finestres dels veïns de la finca del davant;
Vist que en data 6 d'abril de 2020 va quedar resolt el punt 1 amb la prolongació de la xemeneia;
Vist que pel que fa al punt 2, a data d'avui encara no s'ha dut a terme la reubicació de l'equip d'aire condicionat;
Vista la legislació aplicable:

· l’article 78, apartat 4, del POUM, que indica que els aparells d’aire condicionat situats en planta baixa, si llença l’aire extret al carrer, ho han de fer a una cota superior a 2,50 m de la rasant
· l’article 48, apartat 4, de l’Ordenança de convivència ciutadana, que indica que els aparells d’aire condicionat no poden estar situats a les façanes exteriors
· l’article 48, apartat 6, de l’Ordenança de convivència ciutadana, que indica que la instal·lació fixa de qualsevol tipus d'aparell d'aire condicionat requereix el permís corresponent de l'Ajuntament. Tampoc es permet que l’aigua de condensació vagi directament a la via pública;
A proposta de l'alcalde i de la regidora delegada d'Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda requerir a la propietat del bar en qüestió que ressituï la unitat exterior d’aire condicionat a coberta de l’edifici, ateses les molèsties que provoca als veïns de les finques adjacents al pati interior d’illa, de reduïdes dimensions.


VARIS
	Expedient 1064/2021. Celebració matrimoni civil – 17 de juliol de 2021

	Favorable
	Tipus de votació: unanimitat

	Vista la sol·licitud per poder dur a terme un casament a la sala d'actes de l’Ajuntament de Solsona el dia 17 de juliol de 2021, a les 13.00 hores, i que el dugui a terme la 3a tinenta d’alcaldia Judit Gisbert,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l’autorització sol·licitada, un cop pagada la taxa corresponent. La taxa per a la utilització de la sala d'actes de l'Ajuntament, concretament per celebrar un matrimoni civil els dissabtes o dies festius és de 185,00 €.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

Se presentara conforme al siguiente modelo:

«___Oscar Sobarzo Algar , con domicilio a efectos de notificaciones en
Sevila Avda El Greco 26,2D ,nim26__, con DNI nim. 30271860L__, en

representacion de la empresa__Natural Fit Asesores Deportivos SL__, con CIF niim. B90386582
enterado del expediente para la contratacién del SERVICIO DE SOCORRISMO EN LAS
PISCINAS MUNICIPALES DE SOLSONA POR LAS TEMPORADAS DE VERANO 2021y
2022 para procedimiento abierto, anunciado en el Perfil de contratante, hago constar que
conozco el Pliego que sirve de base al contrato y lo acepto integramente, tomando parte
de la licitacién y comprometiéndome a llevar a cabo el objeto del contrato por el importe de

18.071,91€ € (IVA excluido), mas un 21% de IVA, lo que hace un total de__21.867.01 €
€ (IVA incluido)

A Sevilla a % de Abil de 2021

Firma del candidato / a



